paragraph_text: Mars Climate Orbiter započeo je planirani manevar ulaska u orbitu 23. rujna 1999. u 09:00:46 UTC. Naime, letjelica za usporenje svoje brzine osim glavnih motora koristi i način zračnog kočenja ili aerobrakinga. Kočenje letjelice postupkom aerobrakinga se odvija na način da sama letjelica ulazi u više slojeve atmosfere Marsa te ju taj zrak pomalo koči, ali ako ipak uđe preduboko, ona izgori zbog trenja zraka. Nakon što je sve proračunato, letjelica je počela s aerobrakingom, no s letjelicom je izgubljen kontakt. Razlog takve greške je iznenađujući: inženjeri u JPL-u su koristili različite mjerne jedinice. Jedni su koristili SI-sustav, a drugi stare engleske mjere. Na taj način je napravljena greška koja je kao rezultat, nažalost, imala uništenje Mars Climate Orbitera.<ref>Mars Climate Orbiter ugasio je radio vezu kad je svemirska letjelica prošla iza Marsa u 09:04:52 UTC, 49 sekundi ranije nego što se očekivalo, a komunikacija nikada nije uspostavljena. Zbog komplikacija koje su proizašle iz ljudske pogreške, svemirska letjelica naišla je na Mars na nižoj visini od predviđene i bila je ili uništena u atmosferi ili je ponovno ušla u heliocentrični prostor nakon izlaska iz Marsove atmosfere. Mars Reconnaissance Orbiter je od tada ispunio većinu zacrtanih ciljeva ove misije.